cyanic-selkie/wikianc huggingface dataset:
টিকি উইকি সিএমএস গ্রুপওয়্যার
টিকি উইকি সিএমএস গ্রুপওয়্যার বা সংক্ষেপে টিকি, যা মূলত টিকিউইকি নামে পরিচিত, এটি একটি বিনামূল্যের এবং উন্মুক্ত উৎস উইকিভিত্তিক বিষয়বস্তু ব্যবস্থাপনা সিস্টেম এবং অনলাইন অফিস স্যুট যা প্রাথমিকভাবে পিএইচপিতে লেখা এবং গ্নু লেজার জেনেরাল পাবলিক লাইসেন্স (এলজিপিএল-২.১-ওনলি) লাইসেন্সের অধীনে ডিস্ট্রিবিউশন করা হয়েছে। ইন্টারনেটে এবং ইন্ট্রানেট এবং এক্সট্রানেটে ওয়েবসাইট এবং পোর্টালগুলো সক্ষম করার পাশাপাশি টিকিতে অনেকগুলো সহযোগী বৈশিষ্ট্য রয়েছে। যা এটিকে একটি ভূস্থানিক কনটেন্ট ম্যানেজমেন্ট সিস্টেম (জিওসিএমএস) এবং গ্রুপওয়্যার ওয়েব অ্যাপ্লিকেশন হিসাবে কাজ করার অনুমতি দেয়।
টিকিতে বেশিরভাগ সিএমএসের সাধারণ সমস্ত মৌলিক বৈশিষ্ট্য রয়েছে, যেমন একটি নমনীয় এবং সমৃদ্ধ অনুমতি বা বিশেষাধিকার সিস্টেমের মধ্যে পৃথক ব্যবহারকারীর অ্যাকাউন্ট নিবন্ধন এবং বজায় রাখার ক্ষমতা, মেনু তৈরি এবং পরিচালনা করা, আরএসএস ফিড, পৃষ্ঠার বিন্যাস পরিবর্তন বা পরিবর্ধন করা, লগিং সঞ্চালন করা এবং পরিচালনা করা। সমস্ত প্রশাসনিক কাজ একটি ব্রাউজারে ব্যবহারকারী ইন্টারফেসের মাধ্যমে সম্পন্ন করা হয়।
টিকি যেকোনো কম্পিউটিং প্ল্যাটফর্মে চালাতে পারে যা পিএইচপি ৫ ( অ্যাপাচি এইচটিটিপি সার্ভার, আইআইএস, লাইটটিপিডি, হিয়াওয়াথা, চেরোকি, এবং এনজিনিক্সসহ) এবং বিষয়বস্তু এবং সেটিংস সঞ্চয় করার জন্য একটি মাইসিকুয়েল ডেটাবেজ চালাতে সক্ষম ওয়েব সার্ভার উভয়টিই সমর্থন করে।
মূখ্য উপাদান সমূহ
টিকির চারটি প্রধান বিভাগ রয়েছে: সামগ্রী তৈরি এবং পরিচালনার সরঞ্জাম, বিষয়বস্তু সংস্থার সরঞ্জাম এবং পরিভ্রমণ সহায়ক, যোগাযোগ সরঞ্জাম এবং কনফিগারেশন এবং প্রশাসন সরঞ্জাম। এই উপাদানগুলো প্রশাসক এবং ব্যবহারকারীদের সামগ্রী তৈরি এবং পরিচালনা করতে সক্ষম করে, সেইসাথে তাদের অন্যদের সাথে যোগাযোগ করতে এবং সাইটগুলো কনফিগার করতে দেয়৷
এছাড়াও টিকি প্রতিটি ব্যবহারকারীকে বিভিন্ন দৃশ্যমান থিম থেকে বেছে নেওয়ার অনুমতি দেয়। এই থিমগুলো সিএসএস এবং ওপেন সোর্স স্মার্টি টেমপ্লেট ইঞ্জিন ব্যবহার করে প্রয়োগ করা হয়। ব্র্যান্ডিং বা কাস্টমাইজেশনের জন্য টিকি প্রশাসকের পাতা দ্বারা অতিরিক্ত থিম তৈরি করা যেতে পারে।
বাস্তবায়ন
টিকি প্রাথমিকভাবে কিছু জাভাস্ক্রিপ্ট কোডসহ পিএইচপিতে তৈরি করা হয়েছে। এটি একটি ডেটাবেজ হিসাবে মাইসিকুয়েল ব্যবহার করে। এটি অ্যাপাচি এবং মাইক্রোসফট এর আইআইএসসহ পিএইচপি ৫ সমর্থন করে এমন যেকোনো সার্ভারে চলবে।
টিকি উপাদানগুলো জেন্ড ফ্রেমওয়ার্ক, স্মার্টি, জেকুয়েরী, এইচটিএমএল পিউরিফাইয়ার, এফসিকেএডিটর, রাফায়েল, পিএইচপিসিএএস এবং মোরচেগোসহ অন্যান্য ওপেন সোর্স প্রকল্পগুলো ব্যাপক ব্যবহার করে৷ ম্যাপসার্ভার টিকির সাথে ব্যবহার করা হলে একটি ভূ-স্থানীয় বিষয়বস্তু ব্যবস্থাপনা সিস্টেম হয়ে উঠতে পারে।
প্রকল্প দল
তিনশটিরও বেশি ডেভেলপার এবং অনুবাদকদের একটি বৃহৎ আন্তর্জাতিক সম্প্রদায়ের দ্বারা টিকি সক্রিয় ডেভেলপমেন্টের আওতায় রয়েছে। এটি বিশ্বের বৃহত্তম ওপেন সোর্স দলগুলোর মধ্যে একটি। প্রকল্পের সদস্যরা tiki.org ওয়েবসাইট এবং বিভিন্ন সাবডোমেইন হোস্ট করার জন্য প্রয়োজনীয় সংস্থান এবং ব্যান্ডউইথ দান করেছেন। প্রকল্পের সদস্যরা তাদের নিজস্ব পণ্যের উপর এই নির্ভরতাকে "নিজের তৈরি খাবার খাওয়া" হিসাবে উল্লেখ করে, যা তারা প্রকল্পের প্রথম দিন থেকে করে আসছে। টিকি সম্প্রদায়ের সদস্যরা বিভিন্ন সম্পর্কিত ইভেন্ট যেমন উইকিসিম এবং লিবার সফটওয়্যার মিটিং -এ অংশগ্রহণ করে।
ইতিহাস
২০০২ সালের অক্টোবরে টিকি প্রাথমিক রিলিজ (রিলিজ ০.৯, স্পিকা নামে) থেকে SourceForge.net-এ হোস্ট করা হয়েছে। এটি মূলত লুইস আর্জেরিচ (বুয়েনোস আইরেস, আর্জেন্টিনা), এডুয়ার্ডো পোলিডোর (সাও পাওলো, ব্রাজিল) এবং গারল্যান্ড ফস্টার (গ্রীন বে, উইসকনসিন, মার্কিন যুক্তরাষ্ট্র) এর ডেভেলপমেন্ট ছিল। জুলাই ২০০৩ সালে, টিকিকে SourceForge.net এর জুলাই ২০০৩ মাসের সেরা প্রকল্পের নাম দেওয়া হয়েছিল। ২০০৩ সালের শেষের দিকে, বিটওয়েভার তৈরি করতে টিকির একটি ফর্ক ব্যবহার করা হয়েছিল। ২০০৬ সালে সিএমএস প্রতিবেদনের শীর্ষ ৩০ ওয়েব অ্যাপ্লিকেশনে টিকির নাম যুক্ত করা হয়েছিল। ২০০৮ সালে টিকির নাম ইকন্টেন্ট ম্যাগাজিনের শীর্ষ একশতে যুক্ত করা হয়েছিল।
২০০৯ সালে টিকি একটি ছয় মাসের রিলিজ চক্র গ্রহণ করে এবং একটি লং টার্ম সাপোর্ট (এলটিএস) সংস্করণ নির্বাচন করার ঘোষণা দেয়। সেবছরই টিকি সফটওয়্যার কমিউনিটি অ্যাসোসিয়েশন টিকির আইনি কার্যাধক্ষ্য হিসাবে গঠিত হয়। টিকি সফটওয়্যার অ্যাসোসিয়েশন কানাডায় প্রতিষ্ঠিত একটি অলাভজনক সংস্থা। এর আগপর্যন্ত পুরো প্রকল্পটি সম্পূর্ণরূপে স্বেচ্ছাসেবকদের দ্বারা পরিচালিত হত। ২০১০ সালে টিকি ইনফোওয়ার্ল্ড থেকে অ্যাপ্লিকেশন বিভাগে সেরা ওপেন সোর্স সফটওয়্যার অ্যাপ্লিকেশন অ্যাওয়ার্ড (BOSSIE) পেয়েছিল।
২০১১ সালে টিকিকে সিএমএস প্রতিবেদনের শীর্ষ ৩০ ওয়েব অ্যাপ্লিকেশনে নামে যুক্ত করা হয়েছিল। ২০১২ সালে ওয়েবহোস্টিংসার্চ ডট কম দ্বারা "সেরা ওয়েব টুল" এবং সিএমএস ক্রিটিক দ্বারা "পিপলস চয়েস: বেস্ট ফ্রি সিএমএস" নামে অভিহিত করা হয়। ২০১৬ সালে টিকিকে স্মল বিজনেস কম্পিউটিং দ্বারা "সেরা দশ ওপেন সোর্স সহযোগিতা সফটওয়্যার টুলস" এর একটি হিসাবে নামকরণ করা হয়েছিল।
নাম
টিকিউইকি নামটি ক্যামেলকেসে লেখা হয়েছে, একটি সাধারণ উইকি সিনট্যাক্স; যা উইকির মধ্যে একটি হাইপারলিংক নির্দেশ করে। এটি সম্ভবত একটি যৌগিক শব্দ যা দুটি পলিনেশীয় শব্দ টিকি এবং উইকিকে একত্রিত করেছে। উইকিউইকির মতো একটি স্বছন্দময় নাম তৈরি করতে, যা উইকির একটি সাধারণ রূপ। টিকির জন্য একটি ব্যাকরোনিমও তৈরি করা হয়েছে: Tightly Iintegrated Knowledge Infrastructure (আক্ষরিক অনুবাদ: দৃঢ়ভাবে সমন্বিত জ্ঞান পরিকাঠামো)।
চান্নপত্তন
চান্নপত্তন (Channapatna) ভারতের কর্ণাটক রাজ্যের রামনগর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৩৯ মিটার (২৪২৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে চান্নাপাতনা শহরের জনসংখ্যা হল ৬৩,৫৬১ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে চান্নাপাতনা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
নওয়াজিশপুর ইউনিয়ন
নওয়াজিশপুর বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
আয়তন
নওয়াজিশপুর ইউনিয়নের আয়তন ১৬২০ একর (৬.৫৬ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী নওয়াজিশপুর ইউনিয়নের লোকসংখ্যা ১৮,৭৮৬ জন। এর মধ্যে পুরুষ ৯,৭৮৬ জন এবং মহিলা ৯,০০০ জন।
অবস্থান ও সীমানা
রাউজান উপজেলার উত্তর-পশ্চিমাংশে নওয়াজিশপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৬ কিলোমিটার। এ ইউনিয়নের দক্ষিণে গহিরা ইউনিয়ন; পূর্বে চিকদাইর ইউনিয়ন, ডাবুয়া ইউনিয়ন ও হলদিয়া ইউনিয়ন; উত্তরে ফটিকছড়ি উপজেলার আব্দুল্লাহপুর ইউনিয়ন ও জাফতনগর ইউনিয়ন এবং পশ্চিমে হালদা নদী ও হাটহাজারী উপজেলার নাঙ্গলমোড়া ইউনিয়ন অবস্থিত।
প্রশাসনিক কাঠামো
নওয়াজিশপুর ইউনিয়ন রাউজান উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৩টি মৌজায় বিভক্ত:
শিক্ষা ব্যবস্থা
নওয়াজিশপুর ইউনিয়নের সাক্ষরতার হার ৭০.৭৫%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
যোগাযোগ ব্যবস্থা
নওয়াজিশপুর ইউনিয়নের প্রধান সড়ক গহিরা-ফটিকছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
নওয়াজিশপুর ইউনিয়নে ২৫টি মসজিদ, ৫টি ঈদগাহ , ২টি মন্দির ও ২টি বিহার রয়েছে।
খাল ও নদী
নওয়াজিশপুর ইউনিয়নের পশ্চিম পাশ দিয়ে বয়ে চলেছে হালদা নদী। এছাড়াও রয়েছে সর্ত্তার খাল।
হাট-বাজার
নওয়াজিশপুর ইউনিয়নের প্রধান প্রধান হাট/বাজারগুলো হল নতুনহাট বাজার, বাঁশডুয়াতল চৌমুহনী বাজার এবং সারাং বাজার।
দর্শনীয় স্থান
চট্টগ্রাম-রাঙ্গামাটি মহাসড়কের গহিরা থেকে ২ কিলোমিটার উত্তরে নওয়াজিশপুর ১নং ওয়ার্ডে ঐতিহাসিক ইউসুফের দীঘি অবস্থিত।
মধ্যনগর ইউনিয়ন
মধ্যনগর ইউনিয়ন বাংলাদেশের সিলেট বিভাগের সুনামগঞ্জ জেলার মধ্যনগর উপজেলার অন্তর্গত একটি ইউনিয়ন।
শিক্ষা
শিক্ষার হার :
জনপ্রতিনিধি
সঞ্জিব রঞ্জন তালুকাদর টিটু
চেয়ারম্যানগণের তালিকা
জাখসেন-আনহাল্ট
জাখসেন-আনহাল্ট (Sachsen-Anhalt, ) জার্মানির ষোলটি রাজ্যের একটি। এই রাজ্যের সীমানায় রয়েছে নিডারজাখসেন, ব্র্যান্ডেনবুর্গ, জাখসেন এবং থুরিনগিয়া। জাখসেন-আনহাল্টের রাজধানী মাগডেবুর্গ। রাজ্যটির আয়তন ২০,৪৪৭.৭ বর্গ কিলোমিটার এবং জনসংখ্যা ২.৩৪ মিলিয়ন।
অর্থনীতি
জাখসেন-আনহাল্ট জার্মান ডেমোক্রেটিক রিপাবলিকের (জিডিআর) অন্তর্গত ছিল। কমিউনিজমের পতন এবং ১৯৯০ সালের জার্মান পুনঃএকত্রীকরণের পরে সাবেক জিডিআর রাজ্যগুলির শিল্পের ধ্বংস হয়। এতে অর্থনীতি ক্ষতিগ্রস্ত হয় এবং বেকারত্ব বৃদ্ধি পায়। ২০০০ সালে জাখসেন-আনহাল্টে বেকারত্ব জার্মান রাজ্যসমূহের মধ্যে সবচেয়ে বেশি (২০.২%) ছিল।
তবে পরবর্তিতে এ অবস্থা থেকে জাখসেন-আনহাল্টের অর্থনীতিকে সফলভাবে আধুনিক বাজার অর্থনীতিতে রূপান্তরিত করা হয়। ১৯৯০ পরবর্তি সময়ে রাজ্যটিতে ব্যাপক অবকাঠামোগত উন্নয়ন সাধিত হয়। ফলে এখানে বিনিয়োগ বৃদ্ধি পায় এবং প্রতিযোগিতামূলক ব্যবসায়িক পরিবেশের সৃষ্টি হয়। এসময় অনেক ব্যবসায়িক উদ্যোগের ফলে রাজ্যটির বাণিজ্য ও অর্থনীতিতে গতি সঞ্চারিত হয়। ১৯৯৫ সালের এখানকার শিল্প-অর্থনীতি ১৩ শতাংশ আন্তর্জাতিক আয় থেকে ২০০৮ সালে ২৬ শতাংশ আয়ে উন্নতি অর্জন করে। এছাড়া বেকারত্ব উল্লেখযোগ্য হারে হ্রাস পেয়েছে। ২০১০ সালে জাখসেন-আনহাল্টের জিডিপি ১৯৯১ সালের জিডিপির তুলনায় প্রায় আড়াই গুণ বেশি ছিল।
জাখসেন-আনহাল্টের এই অর্থনৈতিক সমৃদ্ধির পেছনে জার্মানির সার্বিক অর্থনৈতিক উন্নয়নের অবদান থাকলেও রাজ্য হিসেবে জাখসেন-আনহাল্ট দেশটির অন্যান্য রাজ্যের চেয়েও অর্থনৈতিক ক্ষেত্রে ভাল প্রবৃদ্ধি অর্জন করেছে। বেকারত্ব হ্রাসের ক্ষেত্রে রাজ্যটি জার্মানির রাজধানী ও রাজ্য বার্লিন, মেকলেনবুর্গ-ভোপোমান এবং ব্রেমেনের চেয়ে বেশি উন্নতি লাভ করেছে।
জাখসেন-আনহাল্টের রাসায়নিক শিল্পে প্রায় ২৫৫০০ মানুষ নিয়োজিত। ২০১০ সালে রাসায়নিক শিল্পসংশ্লিষ্ট ২১৪টি কারখানা ছিল। বিটারফেল্ড-ভোলফানের এসব কারখানা ও প্লান্টের অনেকগুলি অবস্থিত। পূর্ব জার্মানির অন্য যেকোন রাজ্যের চেয়ে বর্তমানে জাখসেন-আনহাল্টের বৈদেশিক বিনিয়োগ বেশি।
অঁদ্রে ওনানা
অঁদ্রে ওনানা ওনানা (André Onana; জন্ম: ২ এপ্রিল ১৯৯৬; অঁদ্রে ওনানা নামে সুপরিচিত) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে ওলন্দাজ ক্লাব আয়াক্স এবং ক্যামেরুন জাতীয় দলের হয়ে গোলরক্ষক হিসেবে খেলেন।
ক্যামেরুনীয় ফুটবল ক্লাব সামুয়েল এতো অ্যাকাডেমির হয়ে খেলার মাধ্যমে ওনানা ফুটবল জগতে প্রবেশ করেছেন এবং পরবর্তীকালে বার্সেলোনার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ওলন্দাজ ক্লাব ইয়ং আয়াক্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইয়ং আয়াক্সের হয়ে তিন মৌসুমে ৩৯ ম্যাচে অংশগ্রহণ করার পর ২০১৬–১৭ মৌসুমে তিনি আয়াক্সে যোগদান করেছেন।
ওনানা ২০১৬ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন।
প্রারম্ভিক জীবন
অঁদ্রে ওনানা ওনানা ১৯৯৬ সালের ২রা এপ্রিল তারিখে ক্যামেরুনের মধ্য অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন। ওনারার চাচাতো ভাই ফাব্রিস ওন্দোয়া-ও একজন ফুটবল খেলোয়াড়।
ক্লাব ফুটবল
২০১০ সালে মাত্র ১৩ বছর বয়সে, ক্যামেরুনীয় ফুটবলার সামুয়েল ইতো-এর ক্রিয়া স্কুল "সামুয়েল ইতো ফাউন্ডেশন"-এ খেলা শুরু করেছিলেন, পরবর্তীকালে কাতালুনীয় ফুটবল ক্লাব বার্সেলোনার যুব দলে যোগদান করেছিলেন। ২০১৫ সালের জানুয়ারি মাসে এক ঘোষণায় জানানো হয়েছিল যে, তিনি একই বছরের জুলাই মাসে ওলন্দাজ ফুটবল ক্লাব আয়াক্সে যোগদান করবেন।  ২০১৫ সালের নভেম্বর মাসে, নেদারল্যান্ডের ফুটবল লীগ এরস্টে ডিভিজির ক্লাব আয়াক্সের দ্বিতীয় সারির দল ইয়ং আয়াক্সের হয়ে তার অভিষেক করেছিলেন। ২০১৭ সালের মে মাসে তিনি ২০২১ সাল আয়াক্সের সাথে নতুন চুক্তি নবায়ন করেছিলেন।
আন্তর্জাতিক ফুটবল
২০১৬ সালের ৬ই সেপ্টেম্বর তারিখে, ২০ বছর, ৫ মাস ও ৪ দিন বয়সে, ডান পায়ে ফুটবল খেলায় পারদর্শী ওনানা গ্যাবনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্যামেরুনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে খেলেছিলেন। ম্যাচটি ক্যামেরুন ২–১ গোলের ব্যবধানে জয়লাভ করেছিল। ক্যামেরুনের হয়ে অভিষেকের বছরে ওনানা সর্বমোট ১ ম্যাচে অংশগ্রহণ করেছেন।
ওনানা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত ক্যামেরুন দলে স্থান পেয়েছেন।
জু মানু রাই
জু মানু রাই (जु मनु राई) (জন্ম ১ মার্চ ১৯৮৩) নেপাল এর একজন ফুটবল খেলোয়াড়। তার জন্মস্থান নেপালের সরলাহি জেলায়। তিনি বর্তমানে নেপাল পুলিশ ক্লাব এর হয়ে ক্লাব ফুটবলে খেলেন এবং নেপাল জাতীয় ফুটবল দল এর হয়ে আন্তর্জাতিক ফুটবলে নেপালের প্রতিনিধিত্ব করেন।
ক্লাব ক্যারিয়ার
তিনি ছোটবেলা থেকেই ফুটবলে আগ্রহী এবং পারদর্শী ছিলেন। তিনি ছোটবেলায় হরিয়ন এবং সরলাহি অঞ্চলের স্থানীয় টুর্নামেন্ট গুলোতে অংশ নিতেন এবং সে সকল টুর্নামেন্টে তিনি সাফল্য লাভ করেন। পরবর্তীতে তিনি বয়েজ ইউনিয়ন ক্লাবের ট্রায়ালে অংশ নিয়ে ব্যর্থ হন। তবে পরবর্তীতে সেই দলের হয়ে তিনি খেলেন। তিনি নেপাল পুলিশ ক্লাব, মাছিন্দ্রা এফসি এর হয়ে ডিভিশন লীগেও অংশগ্রহণ করেন। মালদ্বীপের ক্লাব ভিয়ানসা এর হয়ে তিনি স্থানীয় খেলাড়ি কাপে অংশগ্রহণ করেন। সেই টুর্নামেন্টে তিনি ৫ টি গোল করেন। পরবর্তীতে ২০০৯ সালে মালদ্বীপেরই আরেক ক্লাব, ক্লাব অল ইয়ুথ লিংকেজ এর সাথে তিনি চুক্তি করেন। সেই দলের হয়ে তিনি মালদ্বীপের ওয়াতানিয়া দিবেহি লীগের ৩য় রাউন্ডে অংশগ্রহণ করেন। অর্ধেক মৌসুম সেখানে খেলে তিনি আবার তার পূর্বের ক্লাব নেপাল পুলিশ ক্লাবে যোগ দেন। মালদ্বীপের ক্লাবটির হয়ে তিনি ১১ গোল করেন। তিনি বর্তমানে নেপাল পুলিশ ক্লাবের অধিনায়ক এবং নেপালের পুলিশ বাহিনীর একজন পূর্ণকালীন সদস্য।
আন্তর্জাতিক ক্যারিয়ার
২০০৬ সালের ৫ এপ্রিল, বাংলাদেশে অনুষ্ঠিত ২০০৬ এএফসি চ্যালেঞ্জ কাপ টুর্নামেন্টে ব্রুনাই এর বিপক্ষে ম্যাচে তার অভিষেক হয়। তিনি ২০০৮ এএফসি চ্যালেঞ্জ কাপ টুর্নামেন্টেও নেপালের হয়ে খেলেন। ওই টুর্নামেন্টে তিনি ৪ ম্যাচে ৫ গোল করেন। এছাড়াও তিনি একই বছর অনুষ্ঠিত ২০০৮ সাফ চ্যাম্পিয়নশিপ টুর্নামেন্টেও অংশগ্রহণ করেন। ওই বছরই নেপাল ও মোহনবাগান এর মধ্যকার একটি প্রীতি ম্যাচে তিনি জোড়া গোল করেন। ম্যাচে তার দল ৩-১ ব্যবধানে জয়লাভ করে। ২০০৯ সালে বাংলাদেশে অনুষ্ঠিত ২০০৯ সাফ চ্যাম্পিয়নশিপ টুর্নামেন্টে তিনি নেপাল দলের হয়ে খেলে ১ টি গোল করেন। মালদ্বীপের বিপক্ষে ম্যাচে তার করা গোলে নেপাল, ম্যাচটি ১-১ ব্যবধানে ড্র করে। যদিও নেপাল ওই টুর্নামেন্টে গ্রুপ পর্ব অতিক্রম করতে ব্যর্থ হয়। ২০১০ ব্রিটিশ গুর্খা কাপ টুর্নামেন্টে তিনি নেপাল পুলিশ ক্লাব দলের হয়ে ৩ ম্যাচে ৪ গোল করেন। যদিও কোয়ার্টার ফাইনাল থ্রি স্টার ক্লাব এর কাছে হেরে নেপাল পুলিশ ক্লাব টুর্নামেন্ট থেকে বিদায় নেয় এবং থ্রি স্টার ক্লাব পরবর্তীতে টুর্নামেন্টে চ্যাম্পিয়ন হয়। বর্তমানে তার গোলসংখ্যা ১১, যা নেপাল জাতীয় দলের হয়ে চতুর্থ সর্বোচ্চ।
চান্নরায়পত্তন
চান্নরায়পত্তন (Channarayapattana) ভারতের কর্ণাটক রাজ্যের হাসান জেলার একটি শহর।
জনসংখ্যার উপাত্ত
thumb|Channarayapatna street. ভারতের ২০০১ সালের আদমশুমারি অনুসারে চান্নারায়পাত্তানা শহরের জনসংখ্যা হল ৩৩,২৪০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে চান্নারায়পাত্তানা এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ক্রস ফায়ার (কার্ড গেম)
ক্রসফায়ার দুই বা তার বেশি লোকেদের জন্য একটি কার্ড গেম যা আপনার প্রতিপক্ষের চেয়ে আরও বেশি রাউন্ড জিতেছে। এখানে একটি কার্ড দিয়ে গেম খেলে সর্বোচ্চ কার্ড পেয়ে রাউন্ড জয় করা যায়।
বিন্যাস
প্রতিটি খেলোয়াড় ৫ টি কার্ড সামনে রাখবে এর মধ্যে ১ টি ফেস-আপ কার্ড (নিউট্রিয়াল কার্ড) স্থাপন করতে । ডেক কার্ড বাকি এক দিকে স্থাপন করা হয়।
গেম প্লে
একবার নিউট্রিয়াল কার্ডটি মাঠে থাকলে, দুই খেলোয়াড়কে তাদের ফেসআপ কার্ডগুলির মধ্যে একটি বেছে নিতে হবে (নিচের দিকে তাকিয়ে) এবং নিউট্রিয়াল কার্ডের পাশে (এখনও মুখোমুখি) রাখতে হবে। তারপর তারা এই কার্ড চালু আছে।
দ্রষ্টব্য: এটি আপনার জন্য একটি সুবিধা বা একটি অসুবিধা হতে পারে। উদাহরণস্বরূপ, যদি আপনার ক্ষেত্রে মাঠের সর্বোচ্চ কার্ড থাকে - এবং নিউট্রিয়াল কার্ড সর্বনিম্ন - তবে একই সাথে এটি নিউট্রিয়াল কার্ডের মতো একই স্যুট রয়েছে। যদি সব কার্ড একই মামলা হয় তবে তারা ডানদিকে একটি স্থান সরানো হয়। প্লেয়ার 2 এর কার্ড প্লেয়ার 1 এর অবস্থানে স্থানান্তরিত হয় কারণ P2 এর কার্ড আর কোনও সরানো যাবে না।
মার্কিন যুক্তরাষ্ট্র জাতীয় ক্রিকেট দল
মার্কিন যুক্তরাষ্ট্র জাতীয় ক্রিকেট দল আন্তর্জাতিক ক্রিকেটে মার্কিন যুক্তরাষ্ট্রের প্রতিনিধিত্বকারী জাতীয় ক্রিকেট দল। ১৯৬৫ সালে দলটি আন্তর্জাতিক ক্রিকেট কাউন্সিলের সহযোগী সদস্য পদ লাভ করে। দলটি ইউনাইটেড স্টেটস অব আমেরিকা ক্রিকেট অ্যাসোসিয়েশন (ইউএসএসিএ) কর্তৃক পরিচালিত হচ্ছে। কিন্তু আইসিসি’র নতুন গঠনতন্ত্রের ফলে সংস্থার সদস্যপদ বাতিল করা হয়। পরবর্তীতে ১ এপ্রিল, ২০০৮ তারিখে গঠনতন্ত্র সংশোধনের ফলে প্রয়োজনীয় শর্ত অনুসরণ করায় এর সদস্যপদ বহাল রাখা হয়। এরফলে সংস্থাটি ওয়েস্ট ইন্ডিজ ক্রিকেট বোর্ডের তত্ত্বাবধানে চলে যায় ও আইসিসি দলটির প্রত্যাবর্তনকে স্বাগতঃ জানায়।
কিন্তু অদ্যাবধি ক্রিকেট খেলা মার্কিন যুক্তরাষ্ট্রে তেমন দৃষ্টি আকর্ষণ করতে পারেনি। মাত্র পাঁচটি মানসম্মত ক্রিকেট পিচ রয়েছে ও দলে মাত্র তিনজন মার্কিন যুক্তরাষ্ট্রে জন্মগ্রহণকারী খেলোয়াড় রয়েছেন।
ইতিহাস
অষ্টাদশ শতকের শুরুতে ব্রিটিশেরা তেরোটি উপনিবেশে ক্রিকেট খেলোর গোড়াপত্তন করে। অষ্টাদশ শতকে ক্রিকেটের প্রসার শুরু হয়। অসমর্থিত সূত্রে জানা যায়, জর্জ ওয়াশিংটন ক্রিকেটের তুথোড় সমর্থক ছিলেন। আমেরিকার বিপ্লবের সময় ভ্যালি ফোর্জে তাঁর সমর্থকদের নিয়ে কমপক্ষে একটি খেলায় অংশ নিয়েছিলেন। এ প্রসঙ্গে জন অ্যাডামস কংগ্রেসে বক্তব্য রাখেন যে, যদি ক্রিকেট ক্লাবের প্রধানকে ‘প্রেসিডেন্ট’ বলা হয়, তাহলে নতুন দেশের প্রধানকে একই নামে না ডাকার কোন কারণ নেই। ১৮৪৪ সালে মার্কিন যুক্তরাষ্ট্র দল সর্বপ্রথম কানাডার বিপক্ষে আন্তর্জাতিক ক্রিকেট খেলায় অংশ নেয়। নিউইয়র্কের ব্লুমিংড্যাল পার্কের সেন্ট জর্জেস ক্রিকেট ক্লাব মাঠে খেলাটি অনুষ্ঠিত হয়েছিল। এই প্রথম আন্তর্জাতিক খেলায় প্রায় ২০,০০০ দর্শক উপস্থিত হয়েছিলেন ও আধুনিক যুগে অবস্থান করেও দীর্ঘকালীন আন্তর্জাতিক ক্রীড়া প্রতিপক্ষের মর্যাদা লাভ করে আসছে উভয়দল। খেলা থেকে $১২০,০০০ মার্কিন ডলার সংগ্রহ করা হয় যা ২০০৭ সালের সাথে তুলনান্তে $১.৫ মিলিয়ন মার্কিন ডলারের সমান।
১৮৫৯, ১৮৬৮ ও ১৮৭২ সালে ইংল্যান্ড দল মার্কিন যুক্তরাষ্ট্র ও কানাডাসহ উত্তর আমেরিকা সফর করে। এ সফরগুলো মূলতঃ বাণিজ্যিকধর্মী ছিল। অধিকাংশ খেলাই ছিল অসামঞ্জস্য। বলা হয়ে থাকে যে, স্বাগতিক দল এগারো জনের অধিক যা সচরাচর বাইশজনের দল নিয়ে গঠন করা হয়। প্রতিযোগিতাপূর্ণ হওয়ার তাগিদে খেলোয়াড়ের সংখ্যা এরচেয়েও বেশি ছিল।
এ জে স্টাইলস
এলেন নিল জোন্স (জন্ম: জুন ২, ১৯৭৭), একজন মার্কিন পেশাদার কুস্তিগির যিনি তার রিং নাম এজে স্টাইলস নামে অধিক পরিচিত। (এ.জে. স্টাইলসও লেখা হয়) তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে রেসলিং করেন।
স্টাইলস বেশ অনেকদিন ধরেই পেশাদার রেসলিং জগতের অন্যতম সেরা কুস্তিগির হিসেবে গণ্য হয়ে আসছেন। ২০০২ থেকে ২০১৩ সাল পর্যন্ত  টোটাল ননস্টপ অ্যাকশন রেসলিংয় সার্কিটে (TNA) রেসলিং করে তিনি অধিক পরিচিতি লাভ করেন। টিএনএর সবচেয়ে জনপ্রিয় কুস্তিগির হওয়ায় তিনি সেই সার্কিটে '''মি. টিএনএ''' নামে অধিক পরিচিত ছিলেন। যখন তিনি টিএনএতে ছিলেন, স্টাইলস ৩ বার এনডাব্লিউএ ওয়ার্ল্ড হেভিওয়েট চ্যাম্পিয়নশিপ এবং ২ বার ইমপ্যাক্ট রেসলিং ওয়ার্ল্ড হেভিওয়েট চ্যাম্পিয়নশিপ জয়লাভ করেন। এছাড়াও তিনি ইমপ্যাক্ট রেসলিং এক্স ডিভিশন চ্যাম্পিয়নশিপের উদ্বোধনী টাইটেলটি করায়ত্ত করেন, তিনি এই চ্যাম্পিয়নশিপটি মোট ৬ বার জয়লাভ করেন। স্টাইলস হচ্ছেন প্রথম পেশাদার কুস্তিগির যিনি টিএনএ ট্রিপল মুকুট (৫ বার) এবং টিএনএ গ্র্যান্ড স্লাম (২ বার) জয়লাভ করেছেন। ২০১০ সালে, টিএনএর সাথে সংযুক্ত প্রথম কুস্তিগির হিসেবে তিনি প্রো রেসলিং ইলাস্ট্রেটরের (PWI) পিডাব্লিউই৫০০ তালিকায় প্রথম স্থান অধিকার করেন। তিনি একই সাথে ২০০২-২০০৬ সালে রিং অফ অনার সার্কিটেও (ROH) কুস্তি করেছেন। উক্ত সময়ে তিনি আরওএইচ ওয়ার্ল্ড ট্যাগ টিম চ্যাম্পিয়নশিপ জিতেন (অ্যামাজিং রেডের সাথে) এবং আরওএইচ পিওর চ্যাম্পিয়নশিপ জেতা প্রথম কুস্তিগির হন। ২০১৪ সালে, তিনি নিউ জাপান প্রো-রেসলিংয়ের (NJPW) সাথে সংযুক্ত হন। সেখানে তিনি তার প্রথম ম্যাচেই সার্কিটটির সর্বোচ্চ টাইটেল আইডাব্লিউজিপি হেভিওয়েট চ্যাম্পিয়নশিপ জয়লাভ করেন। পরবর্তীতে তিনি রেসলিং ইতিহাসের অন্যতম প্রভাবশালী স্টেবল বুলেট ক্লাবের দলনেতার আসন দখল করেন। এছাড়াও তিনি নানা স্বাধীন সার্কিটের বিভিন্ন প্রমোশনে কুস্তি করেছেন। সেখানে তিনি বেশ কয়েকটি টাইটেল জিতেছেন, তাদের মধ্যে উল্লেখযোগ্য হল: পিডাব্লিউজি ওয়ার্ল্ড চ্যাম্পিয়নশিপ এবং আরপিডাব্লিউ ব্রিটিশ হেভিওয়েট চ্যাম্পিয়নশিপ।
স্টাইলস সর্বপ্রথম ডাব্লিউডাব্লিউএফে (তখন ওয়ার্ল্ড রেসলিং ফেডারেশন নামে পরিচিত ছিল) যোগদান করেন ২০০২ সালে, কিন্তু পরবর্তীতে তিনি ডাব্লিউডাব্লিউই ত্যাগ করেন কারণ তখন তাকে ডাব্লিউডাব্লিউইর উন্নয়নমূলক সংস্থায় রেসলিং করা্র প্রস্তাব দেওয়া হয়েছিল। দীর্ঘ ১৪ বছর পর ২০১৬ সালে, তিনি ডাব্লিউডাব্লিউইর সাথে আবারও চুক্তিতে আবদ্ধ হন এবং ২০১৬ সালের জানুয়ারি মাসে রয়্যাল রাম্বলে তিনি পুনরায় অভিষেক করেন। তিনি উক্ত রাম্বল ম্যাচে ৩ নম্বর প্রতিযোগী হিসেবে প্রবেশ করেন। প্রথম উপস্থিতিতেই তিনি দর্শকদের কাছ থেকে অভূতপূর্ব সমর্থন লাভ করেন। সেই বছরেরি এপ্রিল মাসে তিনি তার প্রথম রেসলম্যানিয়া ম্যাচ খেলেন। তিনি সেপ্টেম্বরে ব্যাকলেশ পিপিভিতে (Pay-per-view) তার প্রথম ডাব্লিউডাব্লিউই চ্যাম্পিয়নশিপ জয়ের পূর্বে বেশ কয়েকটি পিপিভিতে মেইন ইভেন্ট করেছেন। তিনি উক্ত টাইটেলটিকে ২০১৭ সালের রয়্যাল রাম্বল পর্যন্ত ধরে রাখেন, উক্ত পিপিভিতে জন সিনার কাছে পরাজিত হয়ে টাইটেলটি হারান। ২০১৬ সালে, তিনি প্রো রেসলিং ইলাস্ট্রেটর এবং রেসলিং অবজার্ভার নিউজলেটার নামের দুটো পত্রিকার পাঠকদের ভোটে "বছরের সেরা 'কুস্তিগির' নির্বাচিত হন। তিনি ডাব্লিউডাব্লিউইতে এপর্যন্ত একবার ইউনাইটেড স্টেটস চ্যাম্পিয়ন এবং দুইবারে ডাব্লিউডাব্লিউই চ্যাম্পিয়ন হয়েছেন।
শ্বসনতন্ত্র
যে শারীরবৃত্তীয় প্রক্রিয়ায় দেহকর্তৃক গৃহীত খাদ্য অক্সিজেন সহযোগে জারিত হয়ে তাপ ও স্থিতিশক্তি উৎপন্ন করে তাকে শ্বসন বলে ৷ আর যে তন্ত্রের মাধ্যমে শ্বসনকার্য সম্পন্ন হয় তাকে শ্বসনতন্ত্র বলে ৷ শ্বসনের সাথে জড়িত অঙ্গসমূহ (নাসারন্ধ্র, গলবিল, ল্যারিংস, ট্রাকিয়া, ব্রঙ্কাস, ব্রঙ্কিওল, অ্যালভিওলাই, ফুসফুস)   -কে শ্বসনিক অঙ্গ বলে ।
১. নাসারন্ধ্র ও নাসাপথ
২. গলবিল
মুখ হাঁ করলে মুখ গহবরের পিছনে যে অংশটি দেখা যায় সেটি গলবিল। নাসা পাতের পিছনের অংশ থেকে ষড়যন্ত্রের উপরিভাগ পর্যন্ত এটি বিস্তৃত। এর পিছনের অংশের বিপরীতলে একটি ছোট জিহ্বার মত অংশ থেকে এটাই আল জিব্বা । খাদ্য এবং পানীয় গলাধরকরণের সময় এটা নাসা পদের পশ্চাৎপদ বন্ধ করে দেয়। ফলে কোনো প্রকার খাদ্য নাসিকা পথে বাইরে আসতে পারে না। খাদ্য গ্রহণের সময় প্রচুর পরিমাণে পিচ্ছিল পদার্থ নিঃসরণ করাও এর আরেকটি গুরুত্বপূর্ণ কাজ। সম্ভবত উন্নততর ষড়যন্ত্রের বিবর্তনের সাথে আলাজিব্বার উদ্ভবের একটা সম্পর্ক আছে যেটি কেবলই মানুষের সবচেয়ে বেশি বিকশিত।
এটা গলবিদের নিচে এবং শ্বাসনালির উপরে অবস্থিত ।স্বরযন্ত্রের দুই ধারে দুটি পেশী থাকে এগুলোকে ভোকাল কর্ড বলে। স্বরযন্ত্রের উপরে একটা জিব্বা আকৃতির ঢাকনা রয়েছে। একে উপ জিব্বা বলে। শ্বাস প্রশ্বাস নেওয়ার সময় এটি খোলা থাকে এবং এই পথে বাতাস ফুসফুসে যাতায়াত করতে পারে। খাবার সময় ওই ঢাকনাটা স্বরযন্ত্রের মুখ ঢেকেতে ফলে আহার্য দ্রব্যাদি সরাসরি খাদ্যনালীতে প্রবেশ করে শ্বাস-প্রশ্বাসে এর কোন ভূমিকা নেই।
৪. শ্বাসনালি
৫- ব্রংকাস
ব্রঙ্কাস স্বরযন্ত্রের নিম্নাংশ শুরু হয়ে ফুসফুসের নিকটবর্তী স্থানে গিয়ে ডান এবং বাম দিকে দুটি শাখায় বিভক্ত হয়। এ শাখা গুলো যথাক্রমে বাম ও ডান ফুসফুসের প্রবেশ করে। এগুলো ব্রঙ্কাই একবচনে ব্রংকাস নামে পরিচিত। ফুসফুসে প্রবেশ করার পর ব্রংকায় দুটি অসংখ্য শাখা প্রশাখার বিভক্ত হয়। এগুলোকে অনুক্রমশাখা বলে এদের গঠনশৈলী শ্বাসনালীর অনুরুপ।
৬- ফুসফুস
৭. মধ্যচ্ছদা
বক্ষ গহবর ও উদারগহ্বর পৃথক কারী পেশীবহুল পর্দাকে মদ্যচ্ছদা বলে। এটি দেখতে অনেকটা প্রসারিত ছাতার মত। মধ্যসদা সংকুচিত হলে নিচের দিকে নামে তখন বক্ষবহরের আয়তন বৃদ্ধি পায়। এটি প্রসারিত হলে উপরের দিকে উঠে এবং বক্ষ স্বাভাবিক অবস্থায় ফিরে আসে। মধ্যসদা প্রশ্বাস গ্রহণের গুরুত্বপূর্ণ ভূমিকা পালন করে।২২বার /মিনিট (২২ Times/min)
গাণ্ডীব
গাণ্ডীব (সংস্কৃত: गाण्डीव) হল অর্জুনের ঐশ্বরিক ধনুক, যিনি হিন্দু মহাকাব্য মহাভারতের পাণ্ডবদের মধ্যে একজন। ধনুকটি ব্রহ্মা তৈরি করেছিলেন।
জুঁই গড়করি
জুঁই গড়করি (জন্ম: ৮ জুলাই ১৯৮৮) হলেন একজন মারাঠি ভাষার ভারতীয় টেলিভিশন অভিনেত্রী।
গাণ্ডীব
বৈশিষ্ট্য
গাণ্ডীব শক্তিশালী আত্মবিশ্বাস দেয়। ধনুকটি ১০৮টি স্বর্গীয় রজ্জু নিয়ে গঠিত, এটি দুর্দান্ত শক্তিতে পরিপূর্ণ ছিল এবং বিশ্বাস করা হয় যে এক লক্ষ ধনুকের শক্তি রয়েছে। গাণ্ডীব ছিলো অবিনশ্বর ও স্বর্গীয় এবং গন্ধর্বদের দ্বারা পূজিত।
জুঁই গড়করি
ব্যক্তিগত জীবন
জুঁই গড়করি ১৯৮৮ সালের ৮ই জুলাই তারিখে ভারতের মহারাষ্ট্রের মুম্বইয়ের নিকটবর্তী কল্যাণ নামক একটি শহরের একটি চন্দ্রসেনিয়া কায়স্থ প্রভু পরিবারে জন্মগ্রহণ করেছেন। তার পিতা কেতন গড়করি একজন ছন্দ লেখক এবং এমটিএনএল-এ কাজ করেন এবং তার মা মিসেস নেত্রা কেতন গড়করিও এমটিএনএলে কাজ করেন। তার পরিবার রায়গড় জেলার একটি খুব ছোট গ্রাম করজোতে বাস করে। তিনি একটি সনাতন ধর্মে বিশ্বাসী যৌথ পরিবারে জন্মগ্রহণ এবং বসবাস করেছেন। জুঁই স্কুলে পড়াশোনার জন্য করজোত থেকে দূরে থাকার সিদ্ধান্ত নিয়েছিলেন, যার ফলে তিনি নেরুলের সেন্ট আগস্টিন হাই স্কুল এবং রায়ান ইন্টারন্যাশনাল স্কুল থেকে স্কুল জীবনের পড়াশোনা সম্পন্ন করেছেন। অতঃপর তিনি উল্লাসনগরের সিএইচএম কলেজ হতে গণমাধ্যম বিভাগ হতে স্নাতকোত্তর সম্পন্ন করেছেন। তিনি বিজ্ঞাপন এবং পিআর বিভাগ হতে পিজি ডিগ্রি অর্জন করেছেন এবং ওয়েলিংকার'স ইনস্টিটিউট থেকে বিপণন বিভাগ হতে এমবিএ সম্পন্ন করেছেন। তিনি মুম্বই বিশ্ববিদ্যালয়ের স্নাতক পাশ করেছেন। তিনি তার স্নাতকের ফলাফলের জন্য মুম্বই বিশ্ববিদ্যালয়ের স্বর্ণপদকও পেয়েছিলেন।
গাণ্ডীব
অর্জুনের গাণ্ডীব প্রাপ্তি
অগ্নি দেবতা, তার শক্তি এবং জাঁকজমক ফিরে পেতে, খাণ্ডবপ্রস্থের বন গ্রাস করতে চেয়েছিলেন। তিনি কৃষ্ণ ও অর্জুনের সাহায্য চেয়েছিলেন। অর্জুন অগ্নির কাছে একটি ধনুক চেয়েছিলেন যা তার শক্তি, দক্ষতা এবং স্বর্গীয় অস্ত্রের শক্তির জন্য উপযুক্ত হবে।
জুঁই গড়করি
কর্মজীবন
তিনি নিজের ক্যারিয়ার হিসাবে অভিনয় বেছে নেওয়ার কথা কখনও ভাবেননি। তিনি স্নাতক ডিগ্রি লাভের পরেই একটি প্রযোজনা প্রতিষ্ঠানের একজন সহকারী পরিচালক হিসাবে কাজ শুরু করেছিলেন। তিনি সেখানে বুঝতে পারেন যে, এই ক্ষেত্রে তার কিছু আগ্রহ রয়েছে। তার মা তাকে একটি পোর্টফোলিও করার জন্য জোর দিয়েছিলেন এবং তাকে কিংবদন্তি ফটোগ্রাফার প্রয়াত গৌতম রাজাধ্যক্ষের কাছে নিয়ে গিয়েছিলেন। তিনি তাকে কিছু দিক নির্দেশনা প্রদান করেছিলেন এবং তিনি তার প্রথম পোর্টফোলিওটি সম্পন্ন করেছিলেন। তারপরে তিনি পুরোদমে তাঁর কর্মজীবন শুরু করেছিলেন। তিনি সর্বদা উল্লেখ করেন যে, গৌতম রাজাধ্যক্ষ তাকে সঠিক সময়ে, সঠিক স্থানে, সঠিক লোকের সাথে দেখা করতে উৎসাহিত করেছিলেন এবং তাকে এই শিল্পে কাজ করার ক্ষেত্রে প্রেরণা জুগিয়ে গুরুত্বপূর্ণ ভূমিকা পালন করেছিলেন।
গাণ্ডীব
অর্জুনের গাণ্ডীব প্রাপ্তি
অগ্নি তখন বরুণকে কাঙ্খিত অস্ত্র দিয়ে বীরদের আশীর্বাদ করার অনুরোধ করেন। বরুণ অর্জুনকে গাণ্ডীব ধনুক দিয়েছিলেন, সেইসাথে দুটি তরঙ্গ যা অক্ষয় সংখ্যক তীর প্রদান করবে।
জুঁই গড়করি
আরো
জুঁই একজন প্রশিক্ষিত পাশ্চাত্য ধ্রুপদী সঙ্গীতশিল্পী র পাশাপাশি একজন প্রশিক্ষিত কত্থক নৃত্যশিল্পী। তিনি একজন সক্রিয় পর্বতারোহণকারীও। তিনি বেশ কয়েকটি এনজিওর সাথেও যুক্ত ছিলেন এবং তিনি নিয়মিত কুষ্ঠ রোগীদের সাথে দেখা করার "শান্তিবন" পুনর্বাসন কেন্দ্রে যান। ২০১১ সাল থেকে জুঁই তার পুধচা পল চলচ্চিত্রের সহ-অভিনেতা প্রসাদ লিমায়ের সাথে দীর্ঘমেয়াদী সম্পর্কে রয়েছেন। তারা উভয়ে বেশ কয়েকটি অনুষ্ঠানে একসাথে কাজ করেছেন।
গাণ্ডীব
অর্জুনের গাণ্ডীব প্রাপ্তি
অস্ত্রটি কুরুক্ষেত্র যুদ্ধের সময় অনেকের কাছে ভয় ছিল, অনেক মহান যোদ্ধা এবং দেবতাদের পরাজিত ও হত্যা করেছিল।
দেবতার নিকট ফেরত
দ্বাপর যুগের শেষে, কৃষ্ণ পৃথিবী ছেড়ে বৈকুণ্ঠে চলে যান। কৃষ্ণ যখন প্রস্থান করছিলেন, তখন তিনি অর্জুনকে বলেছিলেন দ্বারকাবাসীকে উদ্ধার করতে কারণ তিনি দ্বারকাকে সমুদ্রের নীচে ডুবিয়েছিলেন। দ্বারকা ডুবে যাওয়ার সময় অর্জুন সাময়িকভাবে ধনুক বাঁধতে পারেনি, বা তার স্বর্গীয় অস্ত্রগুলিকে তলব করার জন্য প্রয়োজনীয় মন্ত্রগুলি মনে রাখতে পারেনি। অর্জুন জানতেন যে পৃথিবীতে তার সময়ও শেষ হয়ে গেছে, ব্যাসদেব তাকে বলেছিলেন যে এই ঘটনা ঘটবে এবং যখন এটি ঘটবে, তখন পৃথিবীতে অর্জুনের কাজ শেষ। পরে, পাণ্ডবরা অবসর নেন এবং হিমালয়ে যাত্রা করেন। তাদের পথে, অগ্নি এসে অর্জুনকে বরুণের কাছে গাণ্ডীব ফিরিয়ে দিতে বলে, কারণ এটি দেবতাদের। অর্জুন বাধ্য হয়ে তাদের সমুদ্রের জলে ফেলে দেন। এইভাবে স্বর্গীয় ধনুক দেবতাদের কাছে ফিরিয়ে দেওয়া হয়েছিল।
প্রশান্ত কিশোর
প্রশান্ত কিশোর একজন ভারতীয় নির্বাচনী কৌশলী ও রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত ছিলেন।
প্রারম্ভিক জীবন
প্রশান্ত কিশোর ১৯৭৭ সালে বিহারের রথাস জেলার করানে জন্মগ্রহণ করেন। তিনি পড়াশোনা করেছেন বক্সার জেলায় ও হায়দ্রাবাদে। হায়দ্রাবাদে প্রকৌশলবিদ্যায় পড়াশোনা শেষ হলে তিনি জাতিসংঘ উন্নয়ন কর্মসূচীতে জনস্বাস্থ্য বিশেষজ্ঞ হিসেবে কাজ করেছে। তিনি সেই চাকরি ছেড়ে দিয়ে নির্বাচন কৌশলী হিসেবে কর্মজীবন শুরু করেন ও সিটিজেন্স ফর অ্যাকাউন্টেবল গভর্নমেন্ট প্রতিষ্ঠা করেন।
গুজরাত বিধানসভা নির্বাচন ২০১২
তিনি ২০১২ সালের গুজরাত বিধানসভা নির্বাচনে ভারতীয় জনতা পার্টির পক্ষে কাজ করেন। নির্বাচনে ভারতীয় জনতা পার্টি জয়লাভ করে ও নরেন্দ্র মোদি টানা তৃতীয় বারের মত মুখ্যমন্ত্রী হিসেবে দায়িত্ব গ্রহণ করেন।
ষোড়শ লোকসভা নির্বাচন
তিনি ষোড়শ লোকসভা নির্বাচনে আবারো ভারতীয় জনতা পার্টির পক্ষে কাজ করেন। নির্বাচনে তিনি "হর হর মোদি, ঘর ঘর মোদি" স্লোগান, "চায়ে পে চর্চা" ও "রান ফর ইউনিটি" প্রচারাভিযান প্রবর্তন করেন। নির্বাচনে ভারতীয় জনতা পার্টি জয়লাভ করে ও নরেন্দ্র মোদি প্রধানমন্ত্রী হিসেবে দায়িত্ব গ্রহণ করেন।
কেন্দ্রে বিজেপি ক্ষমতায় আসার পর দলটির নেতাদের সাথে মনোমালিন্য তৈরি হয় তার। ফলে তিনি দলটির সাথে নিজের সম্পর্ক ত্যাগ করেন ও সেসময় তার সংস্থা সিটিজেন্স ফর অ্যাকাউন্টেবল গভর্নমেন্টের নাম পরিবর্তন করে ইন্ডিয়ান পলিটিক্যাল অ্যাকশন কমিটি রাখেন।
তানজানিয়ার রাষ্ট্রপতি ও আইনসভা নির্বাচন ২০১৫
২০১৫ সালে তিনি নির্বাচন কৌশলী হিসেবে তানজানিয়ায় কাজ করেছিলেন। ২০১৫ সালে তানজানিয়ার রাষ্ট্রপতি ও আইনসভা নির্বাচনে জন মাগুফুলি ও চামা চা মাপিন্দুজি দলের জন্য কাজ করেছিলেন। ২০১৫ সালে তানজানিয়ার রাষ্ট্রপতি নির্বাচনে জন মাগফুলি ও আইনসভা নির্বাচনে চামা চা মাপিন্দুজি দল জয়লাভ করে।
পাঞ্জাব বিধানসভা নির্বাচন ২০১৭
২০১৭ সালের বিধানসভা নির্বাচনের আগে ২০১৬ সালে তাকে পাঞ্জাব প্রদেশ কংগ্রেসের নির্বাচনী কৌশলী হিসেবে নিযুক্ত করা হয়। তিনি অমরিন্দর সিংয়ের জন্য "পাঞ্জাব দা ক্যাপটেন", "ক্যাপটেন দা পাঞ্জাব" স্লোগান তৈরি করে দেন। নির্বাচনে ভারতীয় জাতীয় কংগ্রেস জয়লাভ করে ও দশ বছর পর পাঞ্জাব বিধানসভায় সংখ্যাগরিষ্ঠতা অর্জন করে।  অমরিন্দর সিং পাঞ্জাবের মুখ্যমন্ত্রী হিসেবে দায়িত্ব গ্রহণ করেন।
উত্তরপ্রদেশ বিধানসভা নির্বাচন ২০১৭
২০১৭ সালের উত্তরপ্রদেশ বিধানসভা নির্বাচনে প্রশান্ত কিশোর আবারো ভারতীয় জাতীয় কংগ্রেসের পক্ষে কাজ করেন। এই নির্বাচনে তিনি প্রথমবারের মত ব্যর্থ হন। ভারতীয় জাতীয় কংগ্রেস ৪০৩ টি আসনের মাঝে মাত্র ৭টি আসন লাভ করে। তবে অভিযোগ আছে, তিনি প্রিয়াঙ্কা গান্ধীর নাম ভারতীয় জাতীয় কংগ্রেসের মুখ্যমন্ত্রী পদের প্রার্থী হিসেবে প্রস্তাব করলে তা গ্রহণ করা হয় নি।
অন্ধ্রপ্রদেশ বিধানসভা নির্বাচন ও সপ্তদশ লোকসভা নির্বাচন
২০১৯ সালের লোকসভা নির্বাচন ও অন্ধ্রপ্রদেশ বিধানসভা নির্বাচনে তিনি জগন্মোহন রেড্ডির ওয়াইএসআর কংগ্রেস পার্টির হয়ে কাজ করেছিলেন। তিনি এবার "রাভালি জগন, কাভালি জগন" স্লোগান প্রবর্তন করেন। বিধানসভা নির্বাচনে ওয়াইএসআর কংগ্রেস পার্টি জয়লাভ করে ও জগন্মোহন রেড্ডি অন্ধ্রপ্রদেশের মুখ্যমন্ত্রী হিসেবে দায়িত্ব গ্রহ্ণ করেন। আর, লোকসভা নির্বাচনে অন্ধ্রপ্রদেশের লোকসভা কেন্দ্রগুলোতে ওয়াইএসআর কংগ্রেস পার্টি সংখ্যাগরিষ্ঠতা অর্জন করে।
দিল্লি বিধানসভা নির্বাচন ২০২০
২০২০ সালে অনুষ্ঠিত দিল্লি বিধানসভা নির্বাচনের প্রাক্কালে প্রশান্ত কিশোর ও তার সংস্থা আম আদমি পার্টির হয়ে কাজ করার জন্য চুক্তিবদ্ধ হয়েছিল। নির্বাচনের পর টানা তৃতীয়বারের মত আম আদমি পার্টি জয়লাভ করে ও অরবিন্দ কেজরিওয়াল টানা তৃতীয়বারের মত দিল্লির মুখ্যমন্ত্রী পদে অধিষ্ঠিত হন।
পশ্চিমবঙ্গ বিধানসভা নির্বাচন ২০২১
২০১৯ সালে তিনি সর্বভারতীয় তৃণমূল কংগ্রেসের নির্বাচন কৌশলী হিসেবে নিযুক্ত হন। প্রশান্ত কিশোরের পরামর্শে দিদিকে বলো কর্মসূচী চালু হয়। এছাড়া, তার পরামর্শে "আমার গর্ব মমতা" প্রচারাভিযান চালু করে সর্বভারতীয় তৃণমূল কংগ্রেস।
ব্যক্তিগত জীবন
তিনি গৌহাটির জাহ্নবী দাসের সাথে বিবাহবন্ধনে আবদ্ধ হয়েছেন। জাহ্নবী দাস পেশায় একজন ডাক্তার। প্রশান্ত-জাহ্নবীর দুইটি পুত্রসন্তান আছে।
রাজনৈতিক জীবন
২০১৮ সালের সেপ্টেম্বর মাসে তিনি জনতা দল (সংযুক্ত) এ যোগদান করেন। তিনি দলটির সহসভাপতি হিসেবে নিযুক্ত হন। ২০২০ সালে ২৯ জানুয়ারি দলবিরোধী কাজের অভিযোগে তাকে দল থেকে বহিষ্কার করা হয়।
ফেহলিং দ্রবণ
|থাম্ব| ফেহ্‌লিং বিকারক ডান পাশে ধনাত্মক ফলাফল, বাম পাশে ঋণাত্মক
ফেহ্‌লিং দ্রবণ হচ্ছে একটি রাসায়নিক বিকারক যা জলেতে দ্রবণীয় শর্করা এবং কিটোন কার্যকরী মূলকের মধ্যে পার্থক্য শনাক্তকরণে, এবং টলেন বিকারক পরীক্ষার সম্পূরক হিসেবে বিজারক শর্করা ও অবিজারক শর্করা'র পরীক্ষণের কাজে ব্যবহৃত হয়। জার্মান রসায়নবিদ হ্যারমান ভন ফিলিং (Hermann von Fehling) কর্তৃক ১৮৪৯ সালে এই বিকারকটি আবিষ্কৃত হয়।
গবেষণাগার প্রস্তুতি
থাম্ব|300x300px|ফেহ্‌লিং দ্রবণের গঠনের প্রধান জটিল অংশফেহ্‌লিং দ্রবণ দুটি পৃথক দ্রবণের সমন্বয়ে প্রস্তুত করা হয়: ফেহ্‌লিং এ, যা কপার (II) সালফেট এর গাঢ় নীল বর্ণের জলীয় দ্রবণ, এবং ফেহ্‌লিং বি, যা পটাসিয়াম হাইড্রক্সাইড সহযোগে ক্ষারকৃত পটাসিয়াম সোডিয়াম টারটারেট (রশেল লবণ নামেও পরিচিত) এর বর্ণহীন জলীয় দ্রবণ। পৃথকভাবে সুস্থিত এই দ্রবণ দুটিকে পরীক্ষণের প্রয়োজনে একত্রে মেশানো হয় কেননা এদের সংযোগে সৃষ্ট কপার (II) জটিল যৌগটি সুস্থিত নয়। এখানে সক্রিয় বিকারকটি হচ্ছে আয়নের বিস(টারটারেট) জটিল আয়ন, যা জারক পদার্থ হিসেবে কাজ করে। টারটারেট টেট্রা-অ্যানায়নসমূহ অ্যালকক্সাইড লিগ্যান্ড এর বাইডেন্টেট (দ্বি-দন্তক); লিগ্যান্ডের দুটি পরমাণু বন্ধনে আবদ্ধ) হিসেবে ভূমিকা পালন করে।
বিকারকের ব্যবহার
অ্যালডিহাইড এবং কিটোন কার্যকরী মূলকের মধ্যে পার্থক্য শনাক্তকরণে ফেহ্‌লিং দ্রবণ ব্যবহার করা যায়। পরীক্ষণীয় যৌগকে ফেহ্‌লিং দ্রবণে যোগ করে মিশ্রণটিকে উত্তপ্ত করা হয়। যৌগটি অ্যালডিহাইড হলে তা জারিত হয়, ফলে পরীক্ষার ফলাফল ইতিবাচক হয়; অন্যদিকে যৌগটি কিটোন হলে তা বিক্রিয়া করে না (যদি না যৌগটি হাইড্রক্সি কিটোন হয়)। বিস্‌-টারট্রেটোকিউপ্রেট (II) জটিল আয়ন অ্যালডিহাইডকে জারিত করে কার্বক্সিলেট অ্যানায়নে পরিণত করে এবং যুগপৎভাবে, কপার (II) আয়ন বিজারিত হয়ে কপার (I) আয়নে পরিণত হয়। ফলে লাল কপার (I) অক্সাইড এর অধঃক্ষেপ পাওয়া যায়, যা ধনাত্মক বা ইতিবাচক ফলাফল নির্দেশ করে, অর্থাৎ জারণ-বিজারণ সম্পন্ন হয়েছে (বেনেডিক্ট দ্রবণ থেকেও একই ইতিবাচক ফলাফল পাওয়া যায়)।
মনোস্যাকারাইড এবং অন্যান্য বিজারক শর্করাসমূহের (যেমন- মল্টোজ) জন্য ফেহ্‌লিং দ্রবণ পরীক্ষা একটি সাধারণ শনাক্তকরণ পরীক্ষা হিসেবে ব্যবহার করা যায়। আল্ডোজ মনোস্যাকারাইডসমূহের জন্য এটি ধনাত্মক ফলাফল প্রদর্শন করে (জারণযোগ্য অ্যালডিহাইড মূলকের উপস্থিতির কারণে); আবার কিটোজ মনোস্যাকারাইডসমূহের জন্যও তা ধনাত্মক ফলাফল দেয়, কেননা তা বিকারকে উপস্থিত ক্ষারক কর্তৃক আল্ডোজ-এ রূপান্তরিত হয় এবং এরপর ধনাত্মক ফলাফল প্রদর্শন করে।
বহুমূত্ররোগ শনাক্তকরণে মূত্র নমুনায় গ্লুকোজ শনাক্ত করতে ফেহ্‌লিং বিকারক ব্যবহার করা যায়। বিজারক শর্করা'র পরিমাণ নির্ণয় করে শ্বেতসারের ডেক্সট্রোজ সমতুল্য বের করতে এটা ব্যবহৃত হয়; শ্বেতসারকে ভেঙে গ্লুকোজ সিরাপ ও মল্টোডেক্সট্রিন এ রূপান্তরিত করার উদ্দেশ্যে।
ফরমিক অ্যাসিড এর ফেহ্‌লিং পরীক্ষা থেকে ধনাত্মক ফলাফল পাওয়া যায়, টলেন বিকারক পরীক্ষা এবং বেনেডিক্ট পরীক্ষার মতই। কার্বন ডাইঅক্সাইড দ্বারা তৎক্ষণাৎ জারিত হওয়ার সাথে এই ধনাত্মক ফলাফলগুলো সামঞ্জস্যপূর্ণ।
ফেহ্‌লিং দ্রবণ দ্বারা বেনজালডিহাইড এবং অ্যাসিটোন  এর মধ্যে পার্থক্য নিরূপণ করা যায় না।
সার্বিক বিক্রিয়া
ফেহ্‌লিং দ্রবণে অ্যালডিহাইড এর সাথে কপার (II) জটিল আয়নের সার্বিক বিক্রিয়াটি নিম্নরূপ: "।"অথবা টারটারেট সহযোগে বিক্রিয়াটি হচ্ছে: "।"
মুহাম্মদ ইব্রাহিম মীর শিয়ালকোটি
মুহাম্মদ ইব্রাহিম মীর শিয়ালকোটি   (১৮৭৪ খ্রি–১২ জানুয়ারী ১৯৫৬ খ্রি, ১২৯১ হিজরি - ২৫ জুমাদা আল-আউয়াল ১৩৭৫ হিজরি  ইব্রাহিম মীর শিয়ালকোটি নামেও পরিচিত), ছিলেন একজন ইসলামী পন্ডিত, ইতিহাসবিদ, সাংবাদিক, লেখক এবং তেহরিক-ই-পাকিস্তানের কর্মী।   তিনি তাফসির (কুরআনের ব্যাখ্যা) এবং ফকীহ (আইনশাস্ত্র) বিষয়েও বিশেষজ্ঞ ছিলেন। এছাড়া তিনি বেশ কয়েকটি বইও লিখেন। শিয়ালকোটিকে মুহাম্মদ আলী জিন্নাহ ও সানাউল্লাহ অমৃতসারীর অন্যতম সহচর হিসেবে বিবেচনা করা হয়। ১৯৪৫ সালে, জমিয়ত উলামায়ে ইসলাম নামে একটি দল প্রতিষ্ঠিত হয়। এটির সভাপতি ছিলেন শাব্বির আহমদ উসমানী এবং সহ-সভাপতি ছিলেন শিয়ালকোটি। কলকাতায় প্রথম সভা অনুষ্ঠিত হয়। উসমানী অসুস্থতার কারণে এই সভায় উপস্থিত হতে না পারায় তখন শিয়ালকোটির সভাপতিত্বে বৈঠকটি অনুষ্ঠিত হয়।
মীর শিয়ালকোটি মির্জা গোলাম আহমদ এবং প্রথম দিকের আহমদিয়া আন্দোলনের একজন প্রধান বিরোধী ছিলেন এবং কাদিয়ানিয়াতকে প্রত্যাখ্যান করে তিনি বেশ কয়েকটি বইও লিখেন। মীর শিয়ালকোটি সর্বভারতীয় মুসলিম লীগের অন্যতম প্রতিষ্ঠাতা সদস্য ছিলেন।
জীবনী
মুহাম্মদ ইব্রাহিম মীর শিয়ালকোটি ১৮৭৪ সালে ব্রিটিশ ভারতের শিয়ালকোটের একটি ধর্মীয় পরিবারে জন্মগ্রহণ করেন। তিনি বাড়িতে কুরআন অধ্যয়ন করেন এবং ১৮৯৫ সালে মিশন হাই স্কুল গন্ডাম মান্ডি শিয়ালকোট থেকে ম্যাট্রিক পরীক্ষায় উত্তীর্ণ হন। ১৮৯৫ সালে, তার ম্যাট্রিক শেষ করার পর ইব্রাহিম মীর শিয়ালকোটি শিয়ালকোটের মুরি কলেজে ভর্তি হন যেখানে তিনি ব্রিটিশ ভারতীয় উর্দু কবি আল্লামা ইকবাল এবং পাকিস্তানের জাতীয় কবির ক্লাস ফেলো ছিলেন।
মীর শিয়ালকোটি সৈয়দ নাজির হোসেন দেহলভীর কাছ থেকে হাদীস শিক্ষা নেন। শিয়ালকোটি আরবি এবং ফারসি ভাষাও জানতেন।
কাজ
শিয়ালকোটি বিশটিরও বেশি বই লিখেছেন। সেগুলো অধিকাংশই উর্দু ভাষায়, এর মধ্যে কয়েকটি হলো:
মৃত্যু
ইব্রাহিম মীর শিয়ালকোটি ১৯৫৬ খ্রিস্টাব্দের ১২ জানুয়ারি, ২৫ জুমাদা আল-আউয়াল ১৩৭৫ হিজরিতে শিয়ালকোটে মৃত্যুবরণ করেন। আবদুল্লাহ রোপড়ী তার জানাজা পড়ান এবং তাকে শিয়ালকোটে দাফন করা হয়।
ট্র্যাক গেজ
ট্র্যাক গেজ (track gauge বা track gage, ট্র্যাক্ গেইজ্, ) হল একটি রেলপথের দুটি রেলের মধ্যে দূরত্ব। একটি রেল নেটওয়ার্কের সমস্ত গাড়িতে অবশ্যই এমন চাকার সেট থাকতে হবে যা ট্র্যাক গেজের সাথে সামঞ্জস্যপূর্ণ। যেহেতু বিশ্বে বিভিন্ন রকমের ট্র্যাক গেজ বিদ্যমান, গেজের পার্থক্যগুলি প্রায়শই রেলওয়ে নেটওয়ার্কগুলিতে বৃহত্তর ক্রিয়াকলাপের ক্ষেত্রে একটি বাধা উপস্থাপন করে।
ট্র্যাক গেজ শব্দটি রেলদুটির মধ্যে দূরত্ব নিশ্চিত করতে ব্যবহৃত ধাতব বার বা গেজ থেকে উদ্ভূত হয়েছে।
একটি প্রয়োজনীয় মান মেনে চলা নিশ্চিত করতে রেলওয়ে আরও দুটি গেজ স্থাপন করে। লোডিং গেজ হল একটি দ্বি-মাত্রিক প্রোফাইল যা ট্র্যাকটির একটি প্রস্থচ্ছেদ, একটি রেলগাড়ি এবং সর্বোচ্চ মাল অন্তর্ভুক্ত করে: সমস্ত রেল গাড়ি এবং তাদের মালগুলি সংশ্লিষ্ট এনভেলপে থাকতে হবে। স্ট্রাকচার গেজ সেই রূপরেখাটিকে নির্দিষ্ট করে যেখানে স্থাপনাগুলিকে (সেতু, প্ল্যাটফর্ম, লাইনসাইড সরঞ্জাম ইত্যাদি) সীমাবদ্ধ করা উচিত নয়।
শব্দটির ব্যবহার
"ট্র্যাক গেজ" শব্দটির সবচেয়ে প্রচলিত ব্যবহার একটি রেলওয়ে ট্র্যাকের দুটি মাল বহনকারী রেলের ভিতরের পৃষ্ঠের মধ্যে তির্যক দূরত্বকে বোঝায়। সাধারণত রেল হেডের উপর থেকে থেকে  নীচ থেকে পরিমাপ করা হয় যাতে জীর্ণ কোণগুলি পরিষ্কার করা যায় এবং রেল হেডগুলির ঢালু পাশ থাকে। "ট্র্যাক গেজ" শব্দটি "গেজ" থেকে উদ্ভূত হয়েছে। প্রতিটি প্রান্তে একটি সুনির্দিষ্টভাবে অবস্থান করা লগ সহ একটি ধাতব দণ্ডকে গেজ বলে, যা দিয়ে ট্র্যাক ক্রুগণ (track crews) রেলদুটির মধ্যে প্রকৃত দূরত্ব একটি নির্ধারিত মান সহনশীলতার মধ্যে রয়েছে তা নিশ্চিত করতে ব্যবহার করেন। উদাহরণস্বরূপ, বক্ররেখায় রেলদুটির মধ্যে ব্যবধান স্বাভাবিকের চেয়ে বেশি। এখান থেকে এই রেলদুটির মধ্যে দূরত্বকেও ট্র্যাক গেজ হিসাবে উল্লেখ করা হয়।
আগেকার ট্র্যাক গেজ
রেল পরিবহনের প্রাচীনতম রূপ হলো কাঠের ওয়াগনওয়ে, যার উপরে একক ওয়াগনকে হস্তান্তর করা হত। প্রাথমিকভাবে ওয়াগন মানুষের পেশী শক্তি দ্বারা পরিচালিত হত; পরবর্তীতে বিভিন্ন যান্ত্রিক পদ্ধতিতে দ্বারা পরিচালিত হতে লাগল। কাঠের রেল দ্রুত নষ্ট হয়ে যায়। পরে, নষ্টকে কমানোর জন্য চ্যাপ্টা ঢালাই লোহার পাত সরবরাহ করা হয়েছিল। কিছু এলাকায় পাতগুলিকে L-আকৃতির করা হয়েছিল, যেখানে L-এর উল্লম্ব অংশ চাকার পথ দেখায়। এটি সাধারণত "প্লেটওয়ে" নামে পরিচিত। ফ্ল্যাঞ্জযুক্ত চাকাগুলি অবশেষে সর্বজনীন হয়ে ওঠে এবং রেলদুটির মধ্যে ব্যবধানটি ওয়াগনের চাকার সাথে সামঞ্জস্যপূর্ণ হতে হয়েছিল।
ওয়াগনের নির্দেশিকা উন্নত হওয়ার ফলে ওয়াগনের ছোট দড়িকে একপাল ঘোড়ার দ্বারা যুক্ত করে টানা যেতে পারে এবং ট্র্যাকটি খনির আশেপাশের এলাকা থেকে সাধারণত একটি নৌযানযোগ্য জলপথে প্রসারিত করা যেতে পারে। ওয়াগনদের এক নির্দিষ্ট নকশায় তৈরি করা হয়েছিল এবং ট্র্যাকটিকে ঘোড়া এবং ওয়াগনের প্রয়োজন অনুসারে তৈরি করা হত। দক্ষিণ ওয়েলসে ১৮০২ সালের পেনিডারেন ট্রামরোডনামক প্লেটওয়েতে পাতদুটিকে ব্যবধানে আপস্ট্যান্ডের বাইরের দিকে রাখা হত। ডান|থাম্ব| ক্রমফোর্ড অ্যান্ড হাই পিক রেলওয়ের ফিশ-বেলি ঢালাই লোহার রেল ১৮০৪ সালে পেনিডারেন ট্রামরোড সম্ভবত একটি লোকোমোটিভ দ্বারা প্রথম যাত্রা করেছিল এবং এটি লোকোমোটিভের জন্য সফল ছিল, কিন্তু ট্র্যাকের জন্য ব্যর্থ হয়েছিল। পাতদুটি তার ওজন বহন করার মতো যথেষ্ট শক্তিশালী ছিল না। এক গুরুত্বপূর্ণ প্রগতিশীল পদক্ষেপ করা হয়েছিল যখন ঢালাই লোহার প্রান্ত রেলগুলি প্রথম ব্যবহার করা হয়েছিল। এর মধ্যে রেল অংশের পরাক্ষগুলিকে উল্লম্বভাবে পরিবর্তিত করা হয়েছিল, যা নমন শক্তিকে প্রতিরোধ করার জন্য ঐ অংশকে শক্ত করে এবং এটি আরও উন্নত হয়েছিল যখন ফিশ-বেলি রেল চালু করা হয়েছিল।
প্রান্ত রেলদুটির জন্য রেলের ব্যবধান এবং হুইলসেটের নকশার মধ্যে একটি ঘনিষ্ঠ মিল প্রয়োজন এবং গেজের গুরুত্ব আরও জোরদার করা হয়েছিল। রেলওয়েকে তখনও স্থানীয় উদ্বেগ হিসাবে দেখা হয়েছিল। অন্যান্য লাইনের সাথে ভবিষ্যতের সংযোগের কোন উপলব্ধি ছিল না এবং ট্র্যাক গেজের বাছাই তখনও স্থানীয় প্রয়োজনীয়তা এবং অন্ধবিশ্বাসের উপর ভিত্তি করে একটি বাস্তবসম্মত সিদ্ধান্ত ছিল এবং সম্ভবত (রাস্তা) যানবাহনে বিদ্যমান স্থানীয় নকশা দ্বারা নির্ধারিত হয়েছিল।
সুতরাং, পশ্চিম স্কটল্যান্ডের মঙ্কল্যান্ড অ্যান্ড কিরকিনটিলখ রেলওয়ে (১৮২৬) গেজ ব্যবহার করেছিল। আলস্টার রেলওয়ে (১৮৩৯)  গেজ ব্যবহার করেছিল।
"আদর্শ" গেজের আবির্ভাব
থাম্ব| এক প্রাথমিক স্টিফেনসন লোকোমোটিভ উনিশ শতকের প্রথম দশকে লোকোমোটিভ তৈরি করা হচ্ছিল। এগুলি বিভিন্ন রূপ নিয়েছিল, কিন্তু জর্জ স্টিফেনসন কিলিংওয়ার্থ ওয়াগনওয়েতে একটি সফল লোকোমোটিভ তৈরি করেছিলেন, যেখানে তিনি কাজ করেছিলেন। তাঁর নকশাগুলি সফল হয়েছিল, এবং ১৮২৫ সালে যখন স্টকটন অ্যান্ড ডার্লিংটন রেলওয়ে চালু হয়েছিল, তখন এটি কিলিংওয়ার্থ রেলপথের মতো গেজে তাঁর লোকোমোটিভ ব্যবহার করেছিল।
স্টকটন অ্যান্ড ডার্লিংটন রেলপথটি অত্যন্ত সফল ছিল এবং যখন প্রথম আন্তঃনগর রেলপথ লিভারপুল অ্যান্ড ম্যানচেস্টার রেলওয়ে ১৮৩০ সালে চালু হয়েছিল, তখন এটি একই গেজ ব্যবহার করেছিল। এটিও খুব সফল ছিল এবং গেজের প্রস্থ করা হয়েছিল। এটি পরে আদর্শ গেজে পরিণত হয়েছিল।
গেজ পার্থক্য
লিভারপুল অ্যান্ড ম্যানচেস্টার রেলওয়ের পর গ্র্যান্ড জংশন রেলওয়ে ও লন্ডন অ্যান্ড বার্মিংহাম রেলওয়ের মতো ট্রাঙ্ক রেল আদর্শ গেজ ব্যবহার করতে লাগল। যখন ব্রিস্টলের প্রোমোটাররা লন্ডন থেকে একটি রেলপথের পরিকল্পনা করেছিলেন, তাঁরা উদ্ভাবনী প্রকৌশলী ইসামবার্ড কিংডম ব্রুনেলকে নিয়োগ করেছিলেন। বৃহত্তর স্থিতিশীলতা দিতে তিনি একটি বৃহত্তর গেজের সিদ্ধান্ত নেন এবং গ্রেট ওয়েস্টার্ন রেলওয়ে গেজ গ্রহণ করেছিল, পরে  গেজে পরিণত হয়। এটি ব্রড গেজ বা প্রশস্ত গেজ নামে পরিচিতি লাভ করে। গ্রেট ওয়েস্টার্ন রেলওয়ে (জিডব্লিউআর) সফল ছিল এবং প্রত্যক্ষভাবে এবং বন্ধুত্বপূর্ণ সংশ্লিষ্ট কোম্পানির মাধ্যমে ব্যাপকভাবে সম্প্রসারিত হয়েছিল এবং ব্রড গেজ ছড়িয়ে পরে।
একই সময়ে, ব্রিটেনের অন্যান্য অংশে আদর্শ-গেজ রেলপথ তৈরি হয়েছিল এবং এই ব্রিটিশ প্রযুক্তি ইউরোপ ও উত্তর আমেরিকার কিছু অংশে রপ্তানি করা হয়েছিল। তবে ব্রিটেনের রেল কোম্পানি দুরকমের গেজ ব্যবহার করতে লেগেছিল: ব্রড গেজ ও আদর্শ গেজ। তখন আদর্শ গেজকে "ন্যারো গেজ" বা সরু গেজ বলা হত। কিছু কোম্পানি অন্যান্য অ-মানক গেজ নির্বাচন করেছে: ইস্টার্ন কাউন্টি রেলওয়ে গ্রহণ করেছিল। তাদের বেশিরভাগই আগেই আদর্শ গেজে রূপান্তরিত হয়েছিল, কিন্তু জিডব্লিউআর-এর ব্রড গেজ জনপ্রিয় হতে লেগেছিল।
বৃহত্তর রেল কোম্পানি ভৌগলিকভাবে সম্প্রসারণ করতে চেয়েছিল এবং বৃহৎ এলাকাকে তাদের নিয়ন্ত্রণে এনেছিল। একটি সংযোগহীন এলাকা খোলার জন্য যখন একটি নতুন পৃথক রেলপথ প্রস্তাব করা হয়েছিল, তখন রেলপথটি যে আনুগত্য গ্রহণ করবে তা নির্ধারণের জন্য গেজ গুরুত্বপূর্ণ ছিল। যদি এটি ব্রড গেজ হয় তবে এটি অবশ্যই গ্রেট ওয়েস্টার্ন রেলওয়ের জন্য বন্ধুত্বপূর্ণ হবে; যদি ন্যারো (আদর্শ) গেজ হয়, তবে এটি অবশ্যই অন্যান্য সংস্থাগুলির পক্ষে। সেই পছন্দকে রাজি করানো বা জোর করার লড়াই খুব তীব্র হয়ে ওঠে এবং একে "গেজ যুদ্ধ" হিসাবে উল্লেখ করা হয়।
যেহেতু দুটি এলাকার মধ্যে যাত্রী ও মালবাহী পরিবহন ক্রমবর্ধমান গুরুত্বপূর্ণ হয়ে উঠেছিল, এক গেজ থেকে অন্য গেজে যাওয়ার অসুবিধা–গেজ বিরতি–আরও আপত্তিকর হয়ে উঠেছিল। ১৮৪৫ সালে এই ক্রমবর্ধমান সমস্যার জন্য রয়াল কমিশন অন রেলওয়ে গেজেস তৈরি করা হয়েছিল এবং এর ফলে রেগুলেটিং দ্য গেজ অব রেলওয়েজ আইন, ১৮৪৬ লাগু হয়েছিল। এর ফলে ব্রড-গেজ নেটওয়ার্কের সাথে সংযোগহীন ব্রড-গেজ রেলপথ নির্মাণ নিষিদ্ধ করেছিল। ১৮৯২ সালে ব্রিটেনের ব্রড-গেজ নেটওয়ার্ক আদর্শ গেজে রূপান্তরিত হয়। একই আইনে আয়ারল্যান্ডে এর গেজ বাধ্যতামূলক করা হয়েছে।
অন্যান্য দেশে গেজ নির্বাচন
[[চিত্র:World_RR_Gauge_Map.agr.png|থাম্ব|300x300পিক্সেল| বিশ্বের রেলপথের ব্যবহৃত বিভিন্ন গেজ।কালো – আদর্শ গেজলাল – ব্রড গেজ
হলুদ – ভারতীয় গেজকমলা – রুশ ও ভারতীয় গেজের অন্তর্বর্তী গেজনীল – ন্যারো গেজ
]] ডান|থাম্ব| [[ডুয়েল গেজ|ট্রিপল গেজ, বাম থেকে:, , এবং , বেইজিঙের চায়না রেলওয়ে মিউজিয়ামে।]] রেলওয়ে যখন অন্যান্য দেশে নির্মিত হয়েছিল, তখন গেজ নির্বাচনটি বাস্তবসম্মত ছিল: ট্র্যাকটি অবশ্যই রেলগাড়ির সাথে মানানসই হবে। যদি লোকোমোটিভ অন্য কোথাও থেকে আমদানি করা হয়, বিশেষ করে প্রথম দিনগুলিতে, তাদের উপযুক্ত করার জন্য ট্র্যাক তৈরি করা হবে। কিছু ক্ষেত্রে আদর্শ গেজ গৃহীত হয়েছিল, কিন্তু অনেক দেশ বা কোম্পানি তাদের জাতীয় গেজ হিসাবে ভিন্ন গেজ বেছে নিয়েছিল, হয় সরকারি নীতি দ্বারা, না হয় ব্যক্তিগত পছন্দের দ্বারা।
আদর্শ গেজ
আধুনিক যুগে "আদর্শ গেজ" বলতে গেজকে বোঝায়। উত্তর আমেরিকা, পশ্চিম ইউরোপের বেশিরভাগ, উত্তর আফ্রিকা ও মধ্যপ্রাচ্য এবং চীনসহ বেশিরভাগ দেশে আদর্শ গেজ প্রচলিত।
ব্রড গেজ
আধুনিক যুগে "ব্রড গেজ" বলতে সাধারণত প্রস্থের চেয়ে উল্লেখযোগ্যভাবে প্রশস্ত গেজকে বোঝায়।
ভারতীয় উপমহাদেশ, সাবেক সোভিয়েত ইউনিয়ন, মঙ্গোলিয়া, ফিনল্যান্ড, স্পেন, পর্তুগাল, আর্জেন্টিনা, চিলি ও আয়ারল্যান্ডে ব্রড গেজ প্রচলিত। এটি দক্ষিণ অস্ট্রেলিয়া এবং ভিক্টোরিয়ার শহরতলি রেলের জন্যও ব্যবহৃত হয়।
মাঝারি গেজ
"মাঝারি গেজ" শব্দটির ইতিহাস জুড়ে বিভিন্ন অর্থ ছিল এবং এটি স্থানীয় প্রভাবশালী গেজের উপর নির্ভর করে।
১৮৪০-এর দশকে, ব্রুনেলের ব্রড গেজ ও  "ন্যারো গেজ"-এর তুলনায়  আইরিশ গেজকে মাঝারি গেজ হিসাবে বিবেচনা করা হত।
ন্যারো গেজ
আধুনিক যুগে "ন্যারো গেজ" বলতে সাধারণত প্রস্থের চেয়ে উল্লেখযোগ্যভাবে সরু গেজকে বোঝায়।
গেজ যুদ্ধের সময়ে স্টিফেনসনের আদর্শ গেজকে "ন্যারো গেজ" এবং ব্রুনেলের গেজকে "ব্রড গেজ" বলা হতো। ওয়েলস, উত্তর আমেরিকার রকি পর্বতমালা, মধ্য ইউরোপ এবং দক্ষিণ আমেরিকার মতো পার্বত্য অঞ্চলে ন্যারো গেজ রেলপথ নির্মিত হয়েছিল। সারা বিশ্বে শিল্প ও খনিতে রেলপথ প্রায়শই ন্যারো গেজ।
ন্যূনতম গেজ
খুব সরু গেজ কিছু স্থান-সীমাবদ্ধ পরিবেশের (যেমন খনি, খামার) জন্য ব্যবহার করা হয়েছিল। ফরাসি কোম্পানি দেকোভিল  ও  ট্র্যাক প্রধানত খনি জন্য প্রস্তুত করেছিল; হেইউড  ট্র্যাক এস্টেট রেলওয়ের জন্য প্রস্তুত করেছিল। সর্বাধিক প্রচলিত ন্যূনতম গেজ হলো, , , ,  ও ।
টীকা
<references group="note" responsive="1">
ক্রিস কলম্বাস (চলচ্চিত্রকার)
ক্রিস জোসেফ কলম্বাস (ইংরেজি ভাষায়:Chris Columbus) (জন্ম সেপ্টেম্বর ১০,১৯৫৮) একজন মার্কিন চলচ্চিত্র পরিচালক, প্রযোজক ও চিত্রনাট্যলেখক। হ্যারি পটার অ্যান্ড দ্য ফিলোসফারস স্টোন, হ্যারি পটার অ্যান্ড দ্য চেম্বার অফ সিক্রেটস, হোম অ্যালোন ইত্যাদি চলচ্চিত্রে কাজের জন্য তিনি সর্বাধিক পরিচিত। কমেডি চলচ্চিত্র হোম অ্যালোন-এ কাজের জন্য তিনি ব্রিটিশ কমেডি অ্যাওয়ার্ড জিতেছেন।
প্রথম জীবন
ক্রিস কলম্বাস ১৯৫৮ সালে পেনসিলভানিয়ার স্প্যাংলারে জন্মগ্রহণ করেন। তবে তিনি ইয়ংসটাউন, ওহাইওতে বড় হয়েছেন। তার বাবার নাম অ্যালেক্স মাইকেল কলম্বাস, তিনি অ্যালুমিনিয়াম ও কয়লা খনির শ্রমিক। কলম্বাসের মায়ের নাম মেরি আইরিন, তিনি কারখানার কর্মচারী। ক্রিস কলম্বাস ইতালি ও চেক বংশোদ্ভূত মার্কিন নাগরিক। ওহাইওর জন এফ.কেনেডি হাই স্কুল থেকে তিনি পড়ালেখা করেছেন। নিউ ইয়র্ক ইউনিভার্সিটি থেকে কলম্বাস স্নাতক সম্পন্ন করেছেন। সেখানে তিনি বিখ্যাত আমেরিকান চলচ্চিত্র, নির্মাতা, প্রযোজক ও চিত্রনাট্যলেখক চার্লি কফম্যানের সহপাঠী ছিলেন।
চোহাল
চোহাল (Chohal) ভারতের পাঞ্জাব রাজ্যের হোসিয়ারপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে চোহাল শহরের জনসংখ্যা হল ৭৪৩৩ জন। এর মধ্যে পুরুষ ৫৯% এবং নারী ৪১%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে চোহাল এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
চামরদানী ইউনিয়ন
চামরদানী ইউনিয়ন বাংলাদেশের সিলেট বিভাগের সুনামগঞ্জ জেলার মধ্যনগর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
মোঃ আলমগীর খসরু
হীরক চতুর্ভুজ
হীরক চতুর্ভূজ হল ভারতের উচ্চগতির প্রস্তাবিত রেল ব্যবস্থা। এই রেলব্যবস্থায় ভারতের চারটি মেট্রো শহর দিল্লি, কলকাতা, চেন্নাই, মুম্বাই কে যুক্ত করবে। এই রেলপথে প্রথমে ১৫০-২০০ কিমি/ঘণ্টা গতির সেমি হাইস্পিড রেল ও পড়ে ৩২০-৩৫০ কিমি/ঘণ্টা গতির হাইস্পিড বা উচ্চগতির রেল চালানো হবে। এই রেল পথটি দিল্লি-আগরা অংশে সেমি হাইস্পিড রেল চালু করা হয়েছে।
প্রেক্ষাপট
প্রধান দেশগুলির মধ্যে ভারত এমন একটি দেশ যে উচ্চ গতির রেল করিডর যা ২৫০ কিলোমিটার / ঘণ্টা ট্রেনে চলতে সক্ষম নয়।
দৃষ্টি ২০২০
ভারতে দুটি পর্যায়ে উচ্চ গতির রেল নেটওয়ার্ক নির্মানের পরিকল্পনা নেওয়া হয়েছে।প্রথম পর্যায়ে ১৬০ থেকে ২০০ কিলোমিটার / ঘণ্টা গতির ট্রেন চালানোর জন্য ট্রান্সপ্ল্যান্টাল টেকনোলজি ব্যবহার করে পুরাতন প্রযুক্তির রেলপথকে আপগ্রেড করা হবে।দ্বিতীয় পর্যায়ে,রেল পরিসেবাকে পাবলিক প্রাইভেট অংশীদারী এবং রাষ্ট্রীয় মালিকানাধীন করে রেলপথের গতি ৩৫০ কিলোমিটার / ঘণ্টায  পর্যন্ত উন্নীত করা হবে।উদ্দেশ্য ২০২০ সালের মধ্যে ২০০০ কিলোমিটারের কমপক্ষে ৪ টি করিডোর গড়ে তুলতে হবে এবং প্রগতির বিভিন্ন পর্যায়ে কমপক্ষে আরও ৮ টি করিডোর থাকবে।
প্রযুক্তি বৈশিষ্ট
এই উচ্চগতির রেলপথটি স্ট্যান্ডার্ড গেজে পরিচালিত হবে।প্রধান টার্মিনালকলকাতায়, দিল্লি, মুম্বই, পুনে, বিশাখাপত্তনম, তিরুবনন্তপুরম, ব্যাঙ্গালোর, চেন্নাই এবং হায়দ্রাবাদ  থাকবে।রেল পথটি মোট ১৪ রাজ্য হয়ে যাবে। রাজ্য গুলি হল- হরিয়ানা, রাজস্থান, গুজরাত, মহারাষ্ট্র, কর্ণাটক, তেলেঙ্গানা, কেরালা, তামিলনাড়ু, অন্ধ্রপ্রদেশ, উড়িষ্যা, পশ্চিমবঙ্গ, ঝাড়খন্ড, বিহার, উত্তর প্রদেশ।ট্রেনগুলি ঘণ্টায় ৩২০ কিলোমিটারের সর্বোচ্চ গতিতে এবং ২৫০ কিলোমিটারের গড় গতিতে চলাচল করবে।
ছয়টি করিডোরের নিম্নলিখিত স্টেশনগুলি থাকবে:
দিল্লি-কলকাতা করিডর: নয়াদিল্লি - আলীগড় - আগরা - কানপুর - লখনউ - সুলতানপুর - বারাণসী - বুকজার - গয়া - পাটনা - ধানবাদ - আসানসোল - বর্ধমান - কলকাতা ।
দিল্লি - মুম্বাই করিডর: নতুন দিল্লি -গুরুগ্রাম - রেওয়ারী - জয়পুর - আজমীর - ভিলাওয়ারা - উদয়পুর - হিমতনগর - আহমেদাবাদ - আনন্দের - ভদদরা - সুরাট - বাপী - বোিসার - ভিরার - থানে - মুম্বাই।
মুম্বাই - চেন্নাই করিডর: থানে - নবীন মুম্বাই - লোনাওয়াল - পুন্না - কোহহাপুর - বেলগবি - হাববলি - দাওয়ানগরে - তুমকুর - বেঙ্গালুরু - বানগড়পট - চেন্নাই ।